JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis algab piiratult neljas vaktsineerimisraund
Terrorirünnakud on aasta jooksul kahekordistunud
Süürialt karmid käsud Golani suhtes
Koroonavaktsiinide neljas voor sai lõpuks loa
ja vaktsineerimine algas mõne päeva eest, kuid väga piiratult.
Esimesed doosid antakse riskigruppidele
ehk üle 60-aastastele ning haiglate ja tervisekeskuste personalidele.
Asjast teatas peaminister Naftali Bennett, kes tõdes,
et Iisrael on olnud maailmas esimeste seas tõhustusdoosiga
ja see poliitika on iisraellasi hästi kaitsnud.
Lisaks ütles Bennett, et suremus Iisraelis on olnud üks madalamaid,
vähemalt 50 korda väiksem kui näiteks Suurbritannias,
100 korda madalam kui Saksamaal ja 130 korda madalam kui USAs.
Iisrael on ka esimene riik, kus vaktsiinide asemel
hakati riskigrupi patsientidele andma ravimifirma Pfizer toodetud tablette.
Reisipiirangutele viidates lisas Bennett,
et neid hakatakse leevendama alates esmaspäevast, 10. jaanuarist,
kuid endiselt ülimalt piiratult
ja vaid riikide suhtes, kus koroonaolukord on kontrolli all.
Mitmeid päevi kestnud veidi rahulikuma perioodi järel
alustas Gazat valitsev Hamas taas
piiriülest raketi- ja snaiprituld Iisraeli poole,
mis lõppes ühe piiril töötanud tsiviilelaniku surmaga.
Iisraeli armeel on erinevate rünnakute suhtes nulltolerants,
nii et armee ootas paar päeva
ja ründas siis jõuliselt Hamasi raketitootmistehast,
tekitades olulisi purustusi, kuid vältides inimohvreid.
Palestiinlaste sõnul toimus rünnak seetõttu,
et nad nõuavad oma Iisraelis terrorismi eest süüdi mõistetud
ja vangis istuva toetaja vabastamist.
Mainitud Hisham Abu Hawash on juba kuid näljastreigil olnud.
Jeruusalemma al-Aqsa mošee jutlustaja, šeik Ikrima Sabri,
kes juhib ka islami ülemnõukogu,
rõhutas oma kõnes ca 50 000-le Templimäele kogunenud moslemile
maa ja kinnisvara omamise ja kaitsmise tähtsust.
Tema sõnul tähendab maade ja hoonete müük juutidele reetmist,
lahkumist tervest araablaste rühmast
ja lahkumist kogu islamiühiskonnast, ähvardas šeik.
Gazast tegutseva Hamasi poliitbüroo liige õhutas aga moslemeid
vägesid mobiliseerima, et kaitsta al-Aqsa mošeed
ja osutada vastupanu asunike rüvetamistegevusele pühapaikades.
Paigad, kust prohvet Muhhamed taevasse tõusis,
tuleb hoida puhtaina igasugusest rüvedusest, ähvardas Hamas.
Šeik Ikrima Sabri süüdistab pidevalt Iisraeli
katsete eest judaiseerida Templimäe piirkond
ja samas süüdistab ta juudi äärmusühendusi,
keda ta nimetas asunikeks, erinevate kohtumenetluste õhutamises,
sihiga Iisraelile Templimäel ja al-Aqsa mošees rohkem võimu saada.
Palestiina omavalitsuse seaduse järgi
on maa või kinnisvara müük juutidele surmanuhtlusega karistatav kuritegu,
mille peab kinnitama PO esimees.
Mahmoud Abbas on seni siiski pidanud avaliku mulje tõttu paremaks
määrata selle eest eluaegne vanglakaristus.
Kõige selle taustal köeb siiski laiem hirm selle suhtes,
et Iisraeli ortodoksi juutide ringkonnad tahavad oma valitsuselt õigust
ehitada piirkonda nii ohvrialtar kui kauaigatsetud kolmas tempel.
Statistikaameti ja armee teatel
on terrorirünnakute arv võrreldes mullusega kahekordistunud,
nagu ka harvem raporteeritud,
kuid siiski väga ohtlikud kiviloopimisjuhtumid.
Kui Juudas ja Samaarias teatati 2020. a lõpus
ca 4000 ülitõsisest kiviloopimisjuhtumist,
oli nende arv eelmise aasta lõpus ületanud 5500.
Eriti jõuliselt on need meedia meelest süütuna näivad teod
tabanud Iisraeli busse,
mille juhid on pidanud juhtumite tõttu bussid peatama
ja nii eluohtlikusse olukorda seadma.
Ka tulepommirünnakute arv on oluliselt kasvanud.
Mullu oli neid veidi üle 1000, kuid aasta varem tehti neid ca 750.
Tulistamisrünnakute arv
kahekordistus eelnenud aastaga võrreldes samuti - neid toimus 61.
Kaks korda rohkem oli ka pussitamisjuhtumeid.
Kesk-Euroopa on olnud viimastel aastatel
üks jõulisemaid antisemitismi kasvulavasid, nii Prantsusmaa,
Saksamaa kui ka Suurbritannia puhul.
Nüüd on sellesse gruppi tõusmas ka Belgia,
kus eriti teatud jalgpallitiimide fännid on hakanud harrastama natsitervitusi
ja hõikunud samas äärmiselt juudivastaseid sloganeid.
Nende sõnumid on väga natsistlikud ja viitavad ka holokaustile,
kuigi selle erinevusega,
et viimatistes arvatakse samasse gruppi koos juutidega ka Hamas.
Belgia kuninglik jalgpalliliit
määras meeskondadele mullu mitmel korral trahve
seoses esile kerkinud juudivastaste hüüete ja laulude tõttu.
Naaseme hetkeks USA ekspresidendi D. Trumpi aega ja sündmuste juurde,
mida ta tutvustas oma kuulsas rahuplaanis
oma ametiaja viimasel aastal.
Nende sündmuste kohta, kus osales ka toonane Iisraeli peaminister
Benjamin Netanyahu, on nüüd avaldatud raamat,
mille kirjutas Iisraeli toimetaja
ja diplomaatiliste asjade reporter Barak Ravid.
Ta paljastab oma raamatus mitmeid Trumpi valitsuse seni varjatud asju,
kuid üks selle pärleid on siiski Netanyahu toonane plaan
ühendada kõik Juuda ja Samaaria nn C-alade asulad
Iisraeli seadusandluse alla.
See oleks tähendanud praktikas seda,
et piirkonnad oleksid kuulunud ametlikult Iisraeli riiki,
kuigi nende staatus on seni pigem vaidlusalune olnud.
Barak Ravidi raamatus väideti,
et kui Netanyahu oleks piirkonnad Iisraeliga ühendanud,
oleks Suurbritannia vastuseks ametlikult Palestiina riiki tunnustanud.
See oleks aga tähendanud,
et sellega oleks ühinenud koheselt ka Saksamaa ja Prantsusmaa,
ning doominoefekt oleks jätkanud nende järel veeremist
praktiliselt peaaegu kõikidesse EL-i riikidesse, peale Rootsi,
kes tunnustas Palestiina riiki juba seitsme aasta eest.
See ühendamine ei realiseerunud aga kunagi,
vaid selle asemele sündis nn Aabrahami leping,
mis on Iisraelile kahtlemata parem lahendus,
vähemalt lühemas perspektiivis.
Iisraeli valitsuse eelmise nädala plaane
Golani kõrgustiku elanikkonna kahekordistamiseks
on tabanud mitme araabiamaa hukkamõist,
kuid jõulisimalt reageeris sellele Süüria.
Peaminister Bennetti avaldus, kus ta tõdes,
et Iisrael ei loobu Golanist kunagi, viis isegi selleni,
et riigi opositsioon, peamiselt vasaktiiva rahvaesindajad
mõistsid avalduse karmuse hukka seoses kontekstiga,
et võimalikud rahukõnelused Süüriaga külmusid silmapilkselt.
Süüria avaldus oli oodatud ja karmilt hukkamõistev.
Riigi välisministeeriumi avaldus tõdeb,
et Süüria mõistab jõuliselt hukka
Iisraeli okupatsioonijõudude ohtliku ja pretsedenditu kohalolu suurenemise
okupeeritud Süüria Golani aladel.
Hukkamõist puudutas samas ka sihte nii okupatsiooni püsivuse
kui asunduspoliitika osas ning teisi tõsiseid rikkumisi,
mis tõusvat sõjakuritegude tasemele.
Oma avaldustes näitab Süüria režiim kohati ka soovimatust
mõista Golani piirkonna ajaloolisi fakte
kasvõi nii lühida aja vältel, kui 1. Maailmasõja järgsete aegade
ja toonastele Rahvaste Liidu otsustele toetumine.
Neile, mis toetavad vaieldamatult juutide õigust ka mainitud,
neile strateegiliselt ülitähtsale Golani piirkonnale.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee